
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3206 

17 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. ΔΙΠΙΔΔ/Β.2/3/οικ. 22274/ 

9.8.2013 (ΦΕΚ 1992/Β/14.8.2013) απόφασης του 
Υπουργού Διοικητικής Μεταρρύθμισης και Ηλε¬ 
κτρονικής Διακυβέρνησης με θέμα «Καθορισμός 
της διαδικασίας επιλογής των προς μετάταξη ή 
μεταφορά υπαλλήλων, των κριτηρίων επιλογής και 
κατάταξής τους καθώς και του τρόπου μοριοδό- 

τησής τους». 1 

Τροποποίηση της πράξης Διοικητή 2651/20.1.2012 
«Στοιχεία και πληροφορίες που οφείλουν να υπο¬ 
βάλλουν σε περιοδική βάση στην Τράπεζα της Ελ¬ 
λάδος τα εποπτευόμενα ιδρύματα για σκοπούς 
άσκησης εποπτείας - Καθορισμός προσώπων που 
έχουν ειδική σχέση με το πιστωτικό ίδρυμα». 2 


ΑΠΟΦΑΣΕΙ Σ 

Αριθμ. ΔΙΠΙΔΔ/Β.2/Δ/84/ΟΙΚ.33459 (1) 

Τροποποίηση της υπ’ αριθμ. ΔΙΠΙΔΔ/Β.2/3/οικ. 22274/ 

9.8.2013 (ΦΕΚ 1992/Β'/14.8.2013) απόφασης του Υπουρ¬ 
γού Διοικητικής Μεταρρύθμισης και Ηλεκτρονικής Δι¬ 
ακυβέρνησης με θέμα «Καθορισμός της διαδικασίας 
επιλογής των προς μετάταξη ή μεταφορά υπαλλή¬ 
λων, των κριτηρίων επιλογής και κατάταξής τους κα¬ 
θώς και του τρόπου μοριοδότησής τους». 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις της περ. 4 της υποπαραγράφου Ζ.1 
της παρ. Ζ του άρθρου πρώτου του Ν. 4093/2012, όπως 
αντικαταστάθηκε με την παρ. 2 του άρθρου 91 του 
Ν. 4172/2013 «Φορολογία εισοδήματος, επείγοντα μέτρα 
εφαρμογής του Ν. 4046/2012, του Ν. 4093/2012 και του 
Ν. 4127/2013 και άλλες διατάξεις. (ΦΕΚ 167 Α') και της 


περ. 8 της υποπαραγράφου Ζ.1 της παρ. 2 του άρθρου 
πρώτου του Ν. 4093/2012. 

2. Το υπ’ αριθμ. 119/2013 Προεδρικό Διάταγμα «Διορι¬ 
σμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (ΦΕΚ 153 Α'). 

3. Την υπ’ αριθμ. ΔΙΠΙΔΔ/Β.2/3/οικ.22274/9.8.2013 (ΦΕΚ 
1992/Β'/14.8.2013) απόφασης του Υπουργού Διοικητικής 
Μεταρρύθμισης και Ηλεκτρονικής Διακυβέρνησης με 
θέμα «Καθορισμός της διαδικασίας επιλογής των προς 
μετάταξη ή μεταφορά υπαλλήλων, των κριτηρίων επι¬ 
λογής και κατάταξης τους καθώς και του τρόπου μο- 
ριοδότησής τους», όπως ισχύει. 

4. το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τροποποιείται η υπ’ αριθμ. ΔΙΠΙΔΔ/Β.2/3/οικ.22274/ 

9.8.2013 (ΦΕΚ 1992/Β/14.8.2013) απόφαση του Υπουργού 
Διοικητικής Μεταρρύθμισης και Ηλεκτρονικής Διακυ¬ 
βέρνησης «Καθορισμός της διαδικασίας επιλογής των 
προς μετάταξη ή μεταφορά υπαλλήλων, των κριτηρίων 
επιλογής και κατάταξής τους καθώς και του τρόπου 
μοριοδότησής τους» ως εξής: 

Στο τέλος της παραγράφου 7 του άρθρου 2 της με 
αρ. πρωτ. ΔΙΠΙΔΔ/Β.2/3/οικ.22274/9.8.2013 απόφασης του 
Υπουργού Διοικητικής Μεταρρύθμισης και Ηλεκτρονικής 
Διακυβέρνησης προστίθεται εδάφιο ως εξής: 

«Το Τριμελές Ειδικό Υπηρεσιακό Συμβούλιο του φο¬ 
ρέα προέλευσης, με βάση τον πίνακα βαθμολογικής 
κατάταξης του ΑΣΕΠ, εκδίδει τον τελικό πίνακα διάθε¬ 
σης για τη μετάταξη - μεταφορά των υπαλλήλων που 
τέθηκαν σε διαθεσιμότητα βάσει του άρθρου 93 του 
νόμου 4172/2013». 

Κατά τα λοιπά ισχύει η ως άνω αναφερόμενη από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. απόφ. 95/10/22.11.2013 (2) 

Τροποποίηση της πράξης Διοικητή 2651/20.1.2012 «Στοι¬ 
χεία και πληροφορίες που οφείλουν να υποβάλλουν 
σε περιοδική βάση στην Τράπεζα της Ελλάδος τα 
εποπτευόμενα ιδρύματα για σκοπούς άσκησης επο- 
πτείας - Καθορισμός προσώπων που έχουν ειδική 
σχέση με το πιστωτικό ίδρυμα». 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΠΙΣΤΩΤΙΚΩΝ 
ΚΑΙ ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) Τα άρθρα 28 και 55Α του Καταστατικού της Τρά- 
πεζας της Ελλάδος, όπως ισχύει. 

β) Την πράξη Εκτελεστικής Επιτροπής 1/20.12.2012 
«Ανασύσταση Επιτροπής Πιστωτικών και Ασφαλιστικών 
Θεμάτων και ανάθεση αρμοδιότητας» (ΦΕΚ Β' 3410), 
όπως ισχύει. 

γ) Τις διατάξεις του Ν. 3601/2007 «Ανάληψη και άσκηση 
δραστηριοτήτων από τα πιστωτικά ιδρύματα, επάρκεια 
ιδίων κεφαλαίων των πιστωτικών ιδρυμάτων και των 
επιχειρήσεων παροχής επενδυτικών υπηρεσιών και λοι¬ 
πές διατάξεις» (ΦΕΚ Α' 178), όπως ισχύει, και ιδίως την 
παράγραφο 4 του άρθρου 25 αυτού. 

δ) Τις διατάξεις του Ν. 3691/2008 «Πρόληψη και κα¬ 
ταστολή της νομιμοποίησης εσόδων από εγκληματικές 
δραστηριότητες και της χρηματοδότησης της τρομο¬ 
κρατίας και άλλες διατάξεις» (ΦΕΚ Α' 166), όπως ισχύει, 
και ιδίως την παρ. 2, τις περ. α) και θ) της παρ. 3 καθώς 
και την παρ. 4 του άρθρου 6 του νόμου αυτού. 

ε) Την απόφαση ΕΤΠΘ 281/5/17.03.2009 «Πρόληψη της 
χρησιμοποίησης των εποπτευομένων από την Τράπεζα 
της Ελλάδος πιστωτικών ιδρυμάτων και χρηματοπιστω¬ 
τικών οργανισμών για τη νομιμοποίηση εσόδων από 
παράνομες δραστηριότητες και τη χρηματοδότηση της 
τρομοκρατία» (ΦΕΚ Β' 650), όπως ισχύει. 

στ) Την ΠΔ/ΤΕ 2651/20.1.2012 «Στοιχεία και πληροφο¬ 
ρίες που οφείλουν να υποβάλλουν σε περιοδική βάση 
στην Τράπεζα της Ελλάδος τα εποπτευόμενα ιδρύματα 
για σκοπούς άσκησης εποπτείας - Καθορισμός προσώ¬ 
πων που έχουν ειδική σχέση με το πιστωτικό ίδρυμα» 
(ΦΕΚ Β' 199). 

ζ) Τη σκοπιμότητα ενίσχυσής της για εποπτικούς σκο¬ 
πούς παρεχόμενης πληροφόρησης από τα εποπτευό¬ 
μενα από την Τράπεζα της Ελλάδος ιδρύματα, μέσω 
της υποβολής πρόσθετων στοιχείων σε περιοδική βάση 
σχετικά με τις παρεχόμενες από αυτά υπηρεσίες ή 
προϊόντα, με σκοπό την αποτελεσματικότερη παρακο¬ 
λούθηση και αξιολόγηση του κινδύνου της νομιμοποί¬ 
ησης εσόδων από παράνομες δραστηριότητες και της 
χρηματοδότησης της τρομοκρατίας στον οποίο αυτά 
εκτίθενται. 

η) Ότι από τις διατάξεις της παρούσας πράξης δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

Να τροποποιήσει την ΠΔ/ΤΕ 2651/20.1.2012 ως ακο¬ 
λούθως: 

1. Η παράγραφος II του Τμήματος 12 «Πρόληψη και 
καταστολή της νομιμοποίησης εσόδων από εγκλημα¬ 


τικές δραστηριότητες και χρηματοδότηση της τρομο¬ 
κρατίας» του Κεφαλαίου I «ΕΙΔΟΣ ΥΠΟΒΑΛΛΟΜΕΝΩΝ 
ΣΤΟΙΧΕΙΩΝ ΑΝΑ ΕΠΟΠΤΙΚΟ ΑΝΤΙΚΕΙΜΕΝΟ» αντικαθί¬ 
σταται ως εξής: 

«II. Υποβάλλονται, ανά εξάμηνο, στοιχεία για το συνο¬ 
λικό αριθμό και ύψος των διασυνοριακών μεταφορών 
χρηματικών ποσών από και προς το εξωτερικό (εισερχό¬ 
μενων και εξερχόμενων χρηματικών ποσών), ανά χώρα 
εγκατάστασης πληρωτή (για τα εισερχόμενα χρηματικά 
ποσά) ή δικαιούχου (για τα εξερχόμενα χρηματικά ποσά) 
από τα πιστωτικά ιδρύματα, τα ιδρύματα πληρωμών και 
τα ιδρύματα ηλεκτρονικού χρήματος που έχουν λάβει 
άδεια ίδρυσης και λειτουργίας στην Ελλάδα καθώς 
και από τα αλλοδαπά πιστωτικά ιδρύματα, ιδρύματα 
πληρωμών και ιδρύματα ηλεκτρονικού χρήματος που 
παρέχουν υπηρεσίες πληρωμών (διενεργούν μεταφο¬ 
ρές χρηματικών ποσών), μέσω εγκατεστημένων στην 
Ελλάδα υποκαταστημάτων ή αντιπροσώπων (Υπόδειγμα 
1203).» 

2. Μετά την παρ. II του Τμήματος 12 «Πρόληψη και κα¬ 
ταστολή της νομιμοποίησης εσόδων από εγκληματικές 
δραστηριότητες και χρηματοδότηση της τρομοκρατίας» 
του Κεφαλαίου I «ΕΙΔΟΣ ΥΠΟΒΑΛΛΟΜΕΝΩΝ ΣΤΟΙΧΕΙΩΝ 
ΑΝΑ ΕΠΟΠΤΙΚΟ ΑΝΤΙΚΕΙΜΕΝΟ» προστίθεται παράγρα¬ 
φος III ως εξής: 

«III. Υποβάλλονται, ανά εξάμηνο, σε ατομική βάση, 
στοιχεία και πληροφορίες που αφορούν σε προϊόντα, 
υπηρεσίες ή πελάτες υψηλού κινδύνου σύμφωνα και 
με τα οριζόμενα στην παράγραφο 5.15 της απόφασης 
ΕΤΠΘ 281/5/17.03.2009, προκειμένου να προσδιοριστεί 
συνολικά ο κίνδυνος νομιμοποίησης εσόδων από παρά¬ 
νομες δραστηριότητες (εφεξής: «Ξέπλυμα χρήματος»- 
«ΞΧ») και χρηματοδότησης της τρομοκρατίας (εφεξής: 
«ΧΤ»), στον οποίο το πιστωτικό ίδρυμα είναι εκτεθειμένο 
(Υπόδειγμα 1204)». 

3. Αντικαθίσταται η πρώτη στήλη της τρίτης γραμμής 
«Πίνακας εισερχομένων και εξερχόμενων (από και προς 
το εξωτερικό) διασυνοριακών μεταφορών χρηματικών 
ποσών από τα ιδρύματα πληρωμών και τα ιδρύματα 
ηλεκτρονικού χρήματος» του πίνακα υπό τον τίτλο «12. 
ΣΤΟΙΧΕΙΑ ΠΟΥ ΑΦΟΡΟΥΝ ΤΗΝ ΠΡΟΛΗΨΗ ΤΗΣ ΝΟΜΙΜΟ¬ 
ΠΟΙΗΣΗΣ ΕΣΟΔΩΝ ΑΠΟ ΠΑΡΑΝΟΜΕΣ ΔΡΑΣΤΗΡΙΟΤΗΤΕΣ 
ΚΑΙ ΤΗΣ ΧΡΗΜΑΤΟΔΟΤΗΣΗΣ ΤΗΣ ΤΡΟΜΟΚΡΑΤΙΑΣ» του 
Κεφαλαίου II «ΠΡΟΘΕΣΜΙΕΣ ΥΠΟΒΟΛΗΣ ΣΤΟΙΧΕΙΩΝ ΚΑΙ 
ΠΛΗΡΟΦΟΡΙΩΝ» από την ακόλουθη: 

«Πίνακας Εισερχομένων και Εξερχόμενων (από 
και προς το εξωτερικό) διασυνοριακών μεταφορών 
χρηματικών ποσών από τα πιστωτικά ιδρύματα, τα 
ιδρύματα πληρωμών και τα ιδρύματα ηλεκτρονικού 
χρήματος». 

4. Στον Πίνακα υπό τον τίτλο «12. ΣΤΟΙΧΕΙΑ ΠΟΥ ΑΦΟ¬ 
ΡΟΥΝ ΤΗΝ ΠΡΟΛΗΨΗ ΤΗΣ ΝΟΜΙΜΟΠΟΙΗΣΗΣ ΕΣΟΔΩΝ 
ΑΠΟ ΠΑΡΑΝΟΜΕΣ ΔΡΑΣΤΗΡΙΟΤΗΤΕΣ ΚΑΙ ΤΗΣ ΧΡΗΜΑ¬ 
ΤΟΔΟΤΗΣΗΣ ΤΗΣ ΤΡΟΜΟΚΡΑΤΙΑΣ» του Κεφαλαίου II 
«ΠΡΟΘΕΣΜΙΕΣ ΥΠΟΒΟΛΗΣ ΣΤΟΙΧΕΙΩΝ ΚΑΙ ΠΛΗΡΟΦΟ¬ 
ΡΙΩΝ προστίθεται τέταρτη γραμμή χωρισμένη σε πέντε 
στήλες ως εξής: 

5. Μετά την παρ. 8 του Τμήματος Α' «ΠΙΣΤΩΤΙΚΑ ΙΔΡΥ¬ 
ΜΑΤΑ (πλην των ιδρυμάτων ηλεκτρονικού χρήματος)» 
του Κεφαλαίου III «ΥΠΟΧΡΕΟΙ ΠΡΟΣ ΥΠΟΒΟΛΗ ΕΠΟ¬ 
ΠΤΙΚΩΝ ΣΤΟΙΧΕΙΩΝ» προστίθενται παράγραφοι 9 και 
10 ως εξής: 

«9. Τα πιστωτικά ιδρύματα που έχουν λάβει άδεια 
λειτουργίας και εποπτεύονται από την Τράπεζα της 
Ελλάδος υποβάλλουν ανά εξάμηνο σε ατομική βάση 
στοιχεία για το συνολικό αριθμό και ύψος των διασυ¬ 
νοριακών μεταφορών χρηματικών ποσών από και προς 
το εξωτερικό (εισερχόμενων και εξερχόμενων χρημα¬ 
τικών ποσών), ανά χώρα εγκατάστασης πληρωτή (για 
τα εισερχόμενα χρηματικά ποσά) ή δικαιούχου (για τα 
εξερχόμενα χρηματικά ποσά) σύμφωνα με το Υπόδειγ¬ 
μα 1203. 

10. Τα πιστωτικά ιδρύματα που έχουν λάβει άδεια 
λειτουργίας και εποπτεύονται από την Τράπεζα της 
Ελλάδος υποβάλλουν ανά εξάμηνο σε ατομική βάση 
στοιχεία για τον προσδιορισμό της έκθεσης του πι¬ 
στωτικού ιδρύματος σε κίνδυνο ΞΧ/ΧΤ σύμφωνα με το 
Υπόδειγμα 1204». 

6. Μετά την περ. ζ) της παρ. 1 του Τμήματος Β «ΠΙΣ¬ 
ΤΩΤΙΚΑ ΙΔΡΥΜΑΤΑ ΘΥΓΑΤΡΙΚΕΣ ΧΡΗΜΑΤΟΔΟΤΙΚΩΝ 
ΕΤΑΙΡΙΩΝ ΣΥΜΜΕΤΟΧΩΝ ΚΑΙ ΜΙΚΤΩΝ ΕΤΑΙΡΙΩΝ ΣΥΜ¬ 
ΜΕΤΟΧΩΝ του Κεφαλαίου III «ΥΠΟΧΡΕΟΙ ΠΡΟΣ ΥΠΟΒΟ¬ 
ΛΗ ΕΠΟΠΤΙΚΩΝ ΣΤΟΙΧΕΙΩΝ» προστίθενται περιπτώσεις 
η) και 0) ως εξής: 


«η) Στοιχεία για το συνολικό αριθμό και ύψος των 
διασυνοριακών μεταφορών χρηματικών ποσών από και 
προς το εξωτερικό (εισερχόμενων και εξερχόμενων χρη¬ 
ματικών ποσών), ανά χώρα εγκατάστασης πληρωτή (για 
τα εισερχόμενα χρηματικά ποσά) ή δικαιούχου (για τα 
εξερχόμενα χρηματικά ποσά) (Υπόδειγμα 1203). 

θ) Στοιχεία για τον προσδιορισμό της έκθεσης του πι¬ 
στωτικού ιδρύματος σε κίνδυνο ΞΧ/ΧΤ (Υπόδειγμα 1204).» 

7. Μετά την περ. θ) της παρ. 1 του Τμήματος Γ «ΥΠΟ¬ 
ΚΑΤΑΣΤΗΜΑΤΑ ΠΙΣΤΩΤΙΚΩΝ ΙΔΡΥΜΑΤΩΝ ΕΚΤΟΣ ΤΟΥ 
ΕΥΡΩΠΑΪΚΟΥ ΟΙΚΟΝΟΜΙΚΟΥ ΧΩΡΟΥ (Ε.Ο.Χ)» του Κε¬ 
φαλαίου III «ΥΠΟΧΡΕΟΙ ΠΡΟΣ ΥΠΟΒΟΛΗ ΕΠΟΠΤΙΚΩΝ 
ΣΤΟΙΧΕΙΩΝ» προστίθενται περιπτώσεις ι) και ια) ως εξής: 

«0 Στοιχεία για το συνολικό αριθμό και ύψος των δι¬ 
ασυνοριακών μεταφορών χρηματικών ποσών από και 
προς το εξωτερικό (εισερχόμενων και εξερχόμενων χρη¬ 
ματικών ποσών), ανά χώρα εγκατάστασης πληρωτή (για 
τα εισερχόμενα χρηματικά ποσά) ή δικαιούχου (για τα 
εξερχόμενα χρηματικά ποσά) (Υπόδειγμα 1203). 

ια) Στοιχεία για τον προσδιορισμό της έκθεσης του πι¬ 
στωτικού ιδρύματος σε κίνδυνο ΞΧ/ΧΤ (Υπόδειγμα 1204).» 

8. Μετά την περ. η) της παρ. 1 του Τμήματος Δ «ΥΠΟ¬ 
ΚΑΤΑΣΤΗΜΑΤΑ ΠΙΣΤΩΤΙΚΩΝ ΙΔΡΥΜΑΤΩΝ ΚΡΑΤΩΝ-ΜΕ- 
ΛΩΝ ΤΟΥ Ε.Ο.Χ» του Κεφαλαίου III «ΥΠΟΧΡΕΟΙ ΠΡΟΣ 
ΥΠΟΒΟΛΗ ΕΠΟΠΤΙΚΩΝ ΣΤΟΙΧΕΙΩΝ» προστίθενται πε¬ 
ριπτώσεις θ) και ι) ως εξής: 

«θ) Στοιχεία για το συνολικό αριθμό και ύψος των 
διασυνοριακών χρηματικών ποσών από και προς το 
εξωτερικό (εισερχόμενων και εξερχόμενων χρηματι¬ 
κών ποσών), ανά χώρα εγκατάστασης πληρωτή (για 
τα εισερχόμενα χρηματικά ποσά) ή δικαιούχου (για τα 
εξερχόμενα χρηματικά ποσά) (Υπόδειγμα 1203). 

ι) Στοιχεία για τον προσδιορισμό της έκθεσης του πι¬ 
στωτικού ιδρύματος σε κίνδυνο ΞΧ/ΧΤ (Υπόδειγμα 1204).» 

9. Η περ. γ) της παρ. 2 του Τμήματος ΣΤ «ΙΔΡΥΜΑΤΑ 
ΠΛΗΡΩΜΩΝ» του Κεφαλαίου III «ΥΠΟΧΡΕΟΙ ΠΡΟΣ ΥΠΟ¬ 
ΒΟΛΗ ΕΠΟΠΤΙΚΩΝ ΣΤΟΙΧΕΙΩΝ» αντικαθίσταται ως εξής: 

«γ) τα ιδρύματα πληρωμών με έδρα στην Ελλάδα τα 
οποία έχουν ιδρύσει υποκαταστήματα ή παρέχουν υπη¬ 
ρεσίες πληρωμών μέσω αντιπροσώπων, στην Ελλάδα ή 
στο εξωτερικό, συμπεριλαμβάνουν στις αναφορές τους 
τα στοιχεία που προκύπτουν από την παροχή υπηρεσιών 
πληρωμών των εν λόγω μονάδων, με εξαίρεση την ανω¬ 
τέρω περίπτωση ι) της παρ. 1 του παρόντος τμήματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8 , τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.6ΐ.9Γ - β-πισΝ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*02032061 7 12130004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































